Monkos

Mònkos  (, , ) – miestas Lenkijos šiaurės rytuose, Monkų valsčiuje, Monkų apskrityje, Palenkės vaivadijoje.

Istorija

Nuo VIII a. pr. m. e. iki XIX a. šiose vietovėse gyveno lietuviams artima baltų gentis – jotvingiai. Nuo XIII-XIV a. iki 1569 m. gyvenvietės vietovė priklausė Lietuvos Didžiajai Kunigaikštystei. Apie XV a. šias vietoves pradėjo kolonizuoti mozūrai ir lenkai. Nuo XIII-XIV a. iki 1513 m. gyvenvietės vietovė priklausė Lietuvos Didžiosios Kunigaikštystės Trakų vaivadijai, o nuo 1513 m. iki 1569 m. Liublino unijos Lietuvos Didžiosios Kunigaikštystės Palenkės vaivadijai. Gyvenvietė įkurta XVI a. pradžioje, kuri priklausė Monkų šeimai, nuo 1535 m. šių žemių savininkas buvo Mykolos Kačorovskis. Nuo 1569 m. iki 1795 m. priklausė Abiejų Tautų Respublikos Mažosios Lenkijos provincijos Palenkės vaivadijai. Nuo 1795 m. iki 1807 m. priklausė Prūsijos karalystės Naujosios Rytų Prūsijos Balstogės departamentui. Nuo 1807 m. iki 1914 m. priklausė Rusijos imperijos Gardino gubernijai. 1881 m. pastatyta Monkų miesto geležinkelio stotis. 1910 m. įkurtas telegrafas. Nuo 1914 m. iki 1919 m. priklausė Vokietijos imperijos Oberosto sričiai. Nuo 1919 m. iki 1939 m. priklausė Lenkijos Balstogės vaivadijai. 1939–1941 m. gyvenvietė buvo prijungta prie Tarybų Sąjungos Baltarusijos TSR. 1941–1945 priklausė Trečiajam Reichui. Nuo 1945 m. priklauso Lenkijai. 1945–1998 m. priklausė Balstogės vaivadijai. 1965 m. sausio 1 d. gyvenvietei suteiktas miesto statusas. XX a. pabaigoje miestui suteiktas Monkų miesto herbas ir Monkų miesto vėliava.

Gyventojai

Tautinė sudėtis

1921 m. gyveno 210 žmonių:1921 m. surašymo duomenys (lenk.)
 Lenkai - 99% (208);
 Gudai - 0,95% (2).

Ūkis

Mieste išvystyta maisto pramonė. Didžiausia pieno produktų gamykla yra MSM Mońki, kuri garsėja savo sūriais. Taip pat mieste yra dvi kepyklos ir mėsos perdirbimo gamykla. 1983-1990 m. mieste veikė didelės mikroschemų gamyklos.

Religija

 Monkų Šv. Čenstakavos ir Šv. Kazimiero parapija;
 Monkų Šv. Brolio Alberto Chmelovskio parapija;
 Monkų Šv. Čenstakavos ir Šv. Kazimiero bažnyčia;
 Monkų Dievo Kristaus parapija.

Lankytinos vietovės
 Neobarokinė Monkų Šv. Čenstakavos ir Šv. Kazimiero bažnyčia, pastatyta 1921-1935 metais;
 1905 m. pastatyta buvusi geležinkelio stotis;
 XX a. pradžios statybos Monkų miesto geležinkelio stotis;
 Netoli esantis Bebro nacionalinis parkas.

Įžymūs žmonės

 Marcin Dzierżanowski - publicistas;
 Józef Grochowski - poetas;
 Maria Janion - istorikė, literatūros kritikė;
 Józef Klim - politikas, buvęs Lenkijos seimo narys;
 Józef Mozolewski - politikas, buvęs Lenkijos seimo narys;
 Jacek Roszko - bėgikas;
 Alojzy Szymański - Varšuvos universiteto rektorius;
 Kazimierz Wilczewski - dvasininkas, kapelionas;
 Antoni Zajkowski - dziudo kovų meistras;
 Katarzyna Żakowicz - lengvaatletė, kūjo metikė.

Galerija

Nuorodos
 Miesto tinklalapis  (lenkų k.)
 Monkų apskrities tinklalapis (lenkų k.)
 Monkų miesto istorija ir architektūra (lenkų k.)
 Monkų miesto ir valsčiaus istorija (lenkų k.)

Šaltiniai


Kategorija:Monkų valsčius